DOPLŇUJÚCE INFORMÁCIE:  
  
1. Názov vzdelávacieho programu : Pánsky kaderník - holič

2. Organizačná forma vzdelávania : Prezenčná

3.Cieľová skupina :Osoby so záujmom získať odborné vedomosti a zručnosti potrebné pre výkon činnosti pánskeho kaderníka - holiča

4. Požadované vstupné vzdelanie :Stredoškolské vzdelanie

5. Profil absolventa:

Absolvent vzdelávacieho programu pozná materiály používané v odbore, ich zloženie, vlastnosti a použitie, ich pôsobenie na vlasy a na vlasovú pokožku, dávkovanie a bezpečné manipulovanie s nimi, zariadenie pracoviska kaderníka, funkcie pracovného náradia, pomôcky, prístroje a ich údržbu, prejavy kožných chorôb najmä pokožky hlavy. Pozná komplex opatrení, ktoré vedú k odstraňovaniu a usmrcovaniu mikroorganizmov v prostredí, na predmetoch, bez ohľadu na stupeň ich počtu, technologický popis indikácie a kontraindikácie v pracovných úkonoch v kaderníckych službách. Ovláda základy vlasovej kozmetiky, základy diagnostikovania typu a kvality pokožky hlavy a vlasov, technologické postupy pri kaderníckych a holičských úkonoch (odfarbovanie vlasov, farbenie vlasov, strihanie vlasov, formovanie a úprava brady a fúzov, ošetrovanie a regenerácia vlasov), súčasnú účesovú tvorbu, prejavy, príčiny pri poruchách rastu vlasov a ochlpenia a vie správne sa rozhodnúť pre povolené úkony v kaderníckych a barbarských službách. Je zručný v oblasti práce podľa zásad bezpečnosti a ochrany zdravia pri práci, v súlade s hygienickými predpismi v oblasti kaderníckych služieb, ovládania prevádzkového poriadku, dezinfekcie, dezinsekcie, sterilizácie a jej druhov, vybavenia kaderníckeho salóna, posúdenia aktuálneho stavu kvality pokožky hlavy a určenia typu vlasov na základe diagnostiky, umývania vlasov a masáže pokožky hlavy. Využíva v súvislosti s diagnostikou vlasov pred pigmentáciu, morenie, pozná alternatívy (korekcie) pri možných chybách počas farbenia, techniky pracovných postupov pri strihov pánskych vlasov. Ovláda techniky farbenia a úpravy obočia, fúzov a brady. Pozná súčasnú účesovú tvorbu.

6. Metódy:   Prednáška, výklad, brainstorming, prípadová štúdia, inštruktáž, praktické cvičenia a odborný výcvik zameraný na získanie a upevňovanie praktických zručností.

7. Rozsah vzdelávacieho programu 350,00 hodín

8. Učebný plán -  Odborný garant Bc. Zlatica Kállaiová MSc

Názov odbornej témy :

1. Preparácia vlasov
2. Hygiena a epidemiológia
3. Kožné choroby a kožné zmeny
4. Materiály
5. Strihanie vlasov
6. Farbenie vlasov
7. Odfarbovanie vlasov
8. Regenerácia vlasov
9. Vodová onduláci
10. Anatómia kože, stavba vlasu, poškodenie vlasu
11. Pánska účesová tvorba
12. Holenie a úprava brady a fúzov
13. Farbenie brady

9.Materiálne, technické, priestorové zabezpečenie vzdelávacieho programu:

Materiálne a technické zabezpečenie

Priestory :

Praktická aj teoretická časť bude prebiehať v prenajatých priestoroch: 1) na ulici Centrum I. 924/18, 079 01 Veľké Kapušany a 2) na ulici P.O. Hviezdoslava 39/54 , 079 01 Veľké Kapušany. Oba priestory sú prispôsobené potrebám výučby teoretickej aj praktickej časti kurzu. 1) V prevádzke na ulici Centrum I. 924/18 sa nachádza: priestor na teoretickú časť kurzu, kadernícky salón, vstupná hala, kuchynka, sprcha, toalety. Priestor je zariadený v súlade s hygienickými požiadavkami. Priestor je klimatizovaný, je tam ústredné kúrenie, prívod teplej a studenej pitnej vody. V priestore sa nachádza balkón. 2) V prevádzke na ulici P.O. Hviezdoslava 39/54 Veľké Kapušany 07901 sa nachádza: miestnosť na školenie teoretickej časti kurzu, kadernícky salón, kuchynka, toalety, recepcia, šatňa. Priestor je zariadený v súlade s hygienickými požiadavkami, je tam prívod teplej a studenej pitnej vody a ústredné kúrenie. Priestor je klimatizovaný. Technické vybavenie, učebné pomôcky V oboch prevádzkach bude teoretická časť výučby prebiehať v priestore prispôsobenom požiadavkám výučby teoretickej časti kurzu, kde sa nachádzajú stôl a stolička pre lektora, stoly a stoličky pre študentov, tabuľa. Praktická časť výučby bude v oboch prevádzkach prebiehať v kaderníckom salóne. Pracovné nástroje a pomôcky na opakované použitie budú po každom zákazníkovi dôkladne mechanicky očistené a dezinfikované. Oba priestory na praktickú časť výučby obsahujú: skrinky na uskladnenie vlasových kozmetických prípravkov, skrinky na uskladnenie nástrojov a pomôcok, skrinky na uskladnenie uterákov, kaderníckych plášteniek, melírovacích čiapok, pomocného materiálu. Vybavenie salónov: kadernícke hydraulické kreslá, kadernícke umývacie boxy, kadernícke sušiace helmy, stolička pod sušiacu helmu, cvičné hlavy, kadernícke vozíky, kadernícke zrkadlá, kadernícke fény, kadernícke kulmy, sady hrebeňov a kief, kôš na špinavú bielizeň, žehličky na vlasy, sady kaderníckych nožníc klasických a efilačných, zrezávače, britvy, misky na farbenie, štetce na farbenie, odmerky, sady natačiek na vodovú onduláciu, spinky, sponky, klipsy, štipce, alobal na melírovanie, melírovacia čiapka, sieťky, pláštenky pre študentky, pláštenky pre klientky, uteráky, jednorazové uteráky, pracovné rukavice, vlasová kozmetika: farby, laky, tužidla, tónovacie šampóny, kondicionéry, regeneračné prípravky, ochranný krém na kontúry, masky, gély, vosky, Oxidanty 12%, 9%, 6%, 3%, melírovací prášok, preparačný roztok, neutralizačný roztok. Dezinfekčné prípravy: Dezident sprej, Incides . Dezinfekčné prípravky na plochy a podlahy.

10. Forma záverečnej skúšky Písomný test - zostavený zo všetkých oblastí - potrebná minimálna úspešnosť 60%. Ústna skúška - zodpovedanie vyžrebovanej otázky pred skúšobnou komisiou. Jednotlivé otázky obsahujú všetky oblasti, ktoré sú predmetom vzdelávacieho programu. Praktická skúška - praktické prevedenie úkonov na pánskom modeli – príprava zákazníka na vykonanie diagnostiky vlasu a pokožky, navrhnúť postup, techniku panského strihu a úpravy brady - strihanie a konečna úpravy vlasov a brady . Zrealizovať dohodnutý účes a bradu .Použiť vhodné nástroje a vlasové kozmetické prípravky a farbu na bradu a vykonať poradenstvo čo sa týka domácej úpravy a starostlivosti o vlasy, účes a bradu.